བོད་ཀྱི་རིག་གནས་འཕེལ་བའི་ལོ་རྒྱུས་ཐོག་མཁས་པ་མང་པོ་ཞིག་གིས་ཚད་མའི་རིགས་ལམ་གྱི་རྒྱ་མར་ཁུངས་བཅོལ་ནས་སྔོན་གྱི་བསྟན་བཅོས་དང་གསུང་རབ་དག་ལ་ལེགས་ཉེས་སྤང་བླང་གི་རྣམ་གཞག་མཛད་པ་སྟེ།ལེགས་ཆ་བླང་ཞིང་ཉེས་བཤད་དག་ཐེར་གྱི་བརྒྱུད་རིམ་ནང་རང་གི་ལྟ་བ་བསྲུངས་ཤིང་གཞན་གྱི་སྨྲ་ངན་ཚར་བཅད་དེ་རིག་གཞུང་ཞིབ་འཇུག་གི་འཕེལ་རྒྱས་ལ་གསོན་ཤུགས་བླ་ལྷག་བསྩལ།དེ་ཙམ་དུ་མ་ཟད་ཀྱི་ད་ལྟའི་ཆ་ལའང་སྐྱེ་བོ་རེ་འགས།བོད་བརྒྱུད་ནང་བསྟན་ནི་ནང་བསྟན་འཕེལ་རྒྱས་ཀྱི་རྩེ་མོའོཞེས་བསྔགས་པ་དོན་ལྡན་གྱི་མེ་ཏོག་གཏོར་གྱིན་མཆིས་པ་ལ།དོན་དུ་དེའང་ཚད་མ་རིག་པའི་དཔུང་འདེགས་ཀྱི་བཀའ་དྲིན་དང་ཀུན་ནས་དམ་དུ་འབྲེལ་འདུག་པས།བཀའ་དྲིན་ལ་བཀའ་དྲིན་དུ་ཤེས་པའི་ཐོག་སྦྱོང་བ་སྤྱོད་སྒོ་གསུམ་པའོ།།